સારાંશ માટે દસ્તાવેજ: વૉટ્સઍપ પર વાઇરલ થઈ રહેલાં જૉકમાં મશ્કરી કરાઈ રહી છે કે રાધિકા કુમારસ્વામીની સુંદરતાને કારણે જ કોંગ્રેસ અને જનતા દળ(સેક્યુલર)નું ગઠબંધન ટકી રહ્યું છે.

આ પ્રકારની ભૂંડી મજાકને 'બધું ચાલે હવે'ના મિજાજ સાથે લોકો વાંચે પણ છે અને શેર પણ કરે છે.

આ બધા વચ્ચે લોકોને એ જાણવાની ઉત્સુકતા છે કે શું સાચે એચ. ડી. કુમારસ્વામીએ બીજું લગ્ન કર્યું છે?

કે પછી અભિનેત્રી રાધિકા કુમારસ્વામી સાથે તેમના અનૈતિક સંબંધ છે?

શું આ બન્નેને એક પુત્રી પણ છે? શું તેઓ એકસાથે રહેતાં હતાં?

એચ. ડી. કુમારસ્વામીએ ચૂંટણી પહેલાં આયોગને આપેલી એફિડેવિટમાં પોતાની પહેલી પત્ની અનીતાનું જ નામ લખ્યું છે અને સાર્વજનિક રીતે ક્યારેય રાધિકા કુમારસ્વામીને ક્યારેય પોતાના પત્ની ગણાવ્યાં નથી.

કુમારસ્વામી જ કેમ, ભારતની રાજનીતિમાં ઘણાં એવા નેતા છે કે જેમને પહેલી પત્ની હોવા છતાં ઇતર પ્રેમસંબંધ રાખ્યા હોય અને તે મહિલા તેમના ઘરમાં પણ રહેતી હોય. 

નેતાઓએ બીજા લગ્ન કર્યા હોય એવું પણ બન્યું છે.

લોકસભા સાંસદ કનિમોઝી કે જેઓ દ્વવિડ મુનેત્ર કડગમ(ડીએમકે)ના વરિષ્ઠ નેતા કરુણાનિધિના ત્રીજા લગ્નથી જન્મેલું સંતાન છે.

ડીએમકે નેતા ટી આર બાલૂએ પણ તેમની એફિડેવિટમાં પોતાની બે પત્નીઓનાં નામ લખ્યા છે.

પણ તમારા ધ્યાનમાં એવી કોઈ મહિલા નેતાનું નામ આવે છે કે જેમનો પહેલો પતિ જીવિત હોય અથવા તો પહેલા પતિને છૂટાછેડા આપ્યા વગર જ બીજા પુરુષ સાથે પ્રેમ સંબંધ બાંધ્યા હોય?

કે પછી બીજા પુરુષ સાથે એક ઘરમાં જ રહ્યાં હોય અથવા તેમની સાથે લગ્ન કર્યાં હોય?

આ વિચારવું જ તમને અજીબ લાગે છે ને? મહિલા નેતાના ચરિત્ર પર મનમાં અનેક સવાલો ઊભા થઈ ગયા હશે. 

એ જ પ્રકારે જે રીતે પુરુષ નેતાઓની મહિલા મિત્રોના ચરિત્ર પર સવાલો ઊઠ્યા હશે.

પણ પુરુષ નેતાઓ આ પ્રકારના પ્રશ્નોમાં નથી ઘેરાતા, કદાચ ચર્ચા થાય તો પણ સોશિયલ મીડિયા પર વાઇરલ થઈને ગાયબ થઈ જાય છે. 

શું કોઈ મહિલા નેતા આવું કરે તો તેમની આ રીતે અવગણના કરીશું?

પુરુષ નેતા પ્રેમ સંબંધ રાખે કે બીજા લગ્ન કરી અને જનતા તેમને સ્વીકારી લે છે અને તેમને વારંવાર ચૂંટણીમાં જીતાડે પણ છે.

પહેલા પતિ કે પત્ની જીવિત હોવા છતાં અથવા તો છૂટાછેડા આપ્યા વગર બીજા લગ્ન કરવા ઇન્ડિયન પીનલ કોડની કલમ 494 અંતર્ગત ગેરકાયદેસર છે.

આમ છતાં કરુણાનિધિ અને ટી.આર.બાલૂ જેવા ઘણાં પુરુષો બીજા લગ્ન કરે છે અને તેમના વિરુદ્ધ કોઈ જ કાયદેસરની કાર્યવાહી થતી નથી.

એનું કારણ એવું પણ છે કે આ કાયદો...\nદસ્તાવેજની સમાન ભાષામાં સારાંશ:
સોશિયલ મીડિયા પર એક તસવીર શેર થઈ રહી છે, જેમાં કર્ણાટકના મુખ્યમંત્રી બનેલા એચ. ડી. કુમારસ્વામી તેમની પુત્રી અને રાધિકા કુમારસ્વામી સાથે જોવા મળે છે.